Lav et referat af nedenstående tekst:

Tekst:
Onsdag ved middagstid stod Gigantium i Aalborg i flammer, og det fik Beredskabsstyrelsen til at udsende en varsling. Nu oplyser de, at der ikke længere er nogen fare ved at opholde sig i området. I en beredsskabsmeddelelse skriver de følgende: ”Branden ved Gigantium i Aalborg er nu under kontrol og der udvikles ikkke længere giftig røg fra stedet. Derfor ophæves den tidligere varsling, der berørte området øst for Gigantium herunder Føtex, Universitetet og Da Vinci parken i Aalborg Øst. Borgerne i området kan derfor igen færdes udendørs og åbne døre og vinduer. Busser og taxi kan igen køre i normal drift.” Selvom branden er under kontrol og der ikke længere er giftig røg, så venter der stadig beredskabet et kæmpe slukningsarbejde. Bygningen har taget stor skade, både indvendig og udvendig. - Det er en rimelig alvorlig og omfangsrig brand. Der er store røg og vandskader. Også de dele af bygningen, hvor der ikke var flammer, er der røgskader, fortæller Anders Brosbøl, indsatsleder på stedet. Beredskabet har indkaldt styrker fra 36 forskellige brandstationer i Nordjylland. Ingen personer kom alvorligt til skade under branden, men Nordjyllands Politi oplyser, at en brandmand er indlagt til observation for røgforgiftning. TV2 Nord sendte klokken 14.00 en ekstraudsendelse om branden i Gigantium. Se den herunder.

Referat:
Beredskabsstyrelsen meddeler nu, at beredskabet har fået branden under kontrol. Der er derfor ikke længere fare for giftig røg.